На основу члана 123. тачка 3. Устава Републике Србије, а у вези са Законом о туризму („Службени гласник РС”, број 17/19),

Влада доноси

УРЕДБУ

О ИЗМЕНИ УРЕДБЕ О ПОНУДИ ЗАМЕНСКОГ ПУТОВАЊА ЗА ТУРИСТИЧКО ПУТОВАЊЕ КОЈЕ ЈЕ ОТКАЗАНО ИЛИ НИЈЕ РЕАЛИЗОВАНО УСЛЕД БОЛЕСТИ COVID-19 ИЗАЗВАНЕ ВИРУСОМ SARS-CoV-2

Члан 1.

У Уредби о понуди заменског путовања за туристичко путовање које је отказано или није реализовано услед болести COVID-19 изазване вирусом SARS-CoV-2 („Службени гласник РС”, број 63/20), члан 5. мења се и гласи:

„Члан 5.

Заменско путовање из члана 2. ове уредбе путник може да искористи најкасније до 31. децембра 2022. године.

Уколико се путник одлучи за повраћај износа који је уплатио за нереализовано путовање или је отказано заменско путовање, привредно друштво, друго правно лице или предузетник, који је као организатор путовања продао туристичко путовање из члана 2. ове уредбе је дужан да изврши повраћај уплаћених средстава најкасније до 1. фебруара 2023. године.

Могућност издавања понуде на заменско путовање, под условима из ове уредбе односи се и на излете.”

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-10529/2021

У Београду, 18. новембра 2021. године

В Л А Д А

ПРЕДСЕДНИК

Ана Брнабић, с.р.